Številka: 352-157/2020/130 (1651-02)

Intranet Policije in MNZ

spletna stran Policije in MNZ

Datum: 5. 1. 2021

Zadeva: Službena stanovanja Ministrstva za notranje zadeve za oddajo po profitni najemnini - objava

Skladno z 49. členom Pravilnika o oddaji službenih stanovanj, samskih sob in ležišč v samskih sobah Ministrstva za notranje zadeve za potrebe Policije (št. 007-28/2014/23 z dne 30. 5. 2014, št. 007-458/2015/5 z dne 3. 12. 2015, št. 007-48/2017/4 z dne 26. 6. 2017, št. 007-34/2018/1 z dne 29. 1. 2018 in št. 007-401/2020 z dne 3. 12. 2020) je Stanovanjska komisija MNZ RS dne 11. 12. 2020 sprejela sklep o objavi seznama nezasedenih službenih stanovanj Ministrstva za notranje zadeve (v nadaljevanju: MNZ) za fizične in pravne osebe.

**I. Predmet :**

Predmet objave je oddaja nezasedenih (vseljiva in potrebna manjših obnovitvenih del) službenih stanovanj, s katerimi upravlja MNZ in niso bila dodeljena uslužbencem Policije na podlagi Notranjega razpisa MNZ za sestavo prednostnega vrstnega reda prosilcev službenih stanovanj za leto 2020, kakor tudi ne javnim uslužbencem na podlagi Razpisa za javne uslužbence za leto 2020.

Seznam nezasedenih službenih stanovanj po profitni najemnini je priloga k tej objavi.

**II. Upravičenci do prijave:**

Upravičenci do prijave so po določbi 49. člena Pravilnika o oddaji službenih stanovanj, samskih sob in ležišč v samskih sobah Ministrstva za notranje zadeve za potrebe Policije, vse fizične in pravne osebe.

**III. Razpisni pogoji:**

Fizična ali pravna oseba mora podati **pisno vlogo** za dodelitev nezasedenega službenega stanovanja. Pisna vloga mora vsebovati:

* davčno številko, rojstni datum in naslov stalnega prebivališča prosilca,
* navedbo nezasedenega stanovanja za katerega je prosilec zainteresiran,
* imena in priimke ter rojstne datume oseb, ki bi živele s prosilcem v skupnem gospodinjstvu.

Pisno vlogo za dodelitev stanovanja z vsemi podatki pošlje fizična ali pravna oseba **najkasneje do 15. 1. 2021** na naslov:

**Ministrstvo za notranje zadeve**

**direktorat za logistiko in nabavo**

**SEKTOR za NASTANITEV IN PREHRANO**

**ŠTEFANOVA ULICA 2**

**1501 LJUBLJANA**

Za pravočasno se šteje vloga, če jo MNZ prejme pred iztekom roka, določenega v objavi. Če je vloga poslana priporočeno po pošti, se za dan, ko je MNZ prejel vlogo, šteje dan oddaje vloge na pošto.

Nepravočasnih in nepopolnih vlog Stanovanjska komisija MNZ RS ne bo obravnavala.

**IV. Merila za dodelitev stanovanj:**

Stanovanjska komisija MNZ RS bo pri dodelitvi nezasedenih službenih stanovanj upoštevala merilo za dodelitev stanovanja, glede na :

* datum in uro prispelosti vloge.

**V. Splošne določbe:**

O dodelitvi posameznega stanovanja iz tega razpisa bo odločala Stanovanjska komisija MNZ RS na sejah.

Vsa stanovanja se oddajajo v najem neopremljena, za določen čas do 1 leta z možnostjo podaljšanja. Za najem se obračuna profitna najemnina.

Za vse dodatne informacije se lahko obrnete po elektronski pošti na naslov: spspz.mnz@gov.si ali pa na telefonsko številko 01/514-71-74 oziroma 01/514-71-69.

Lep pozdrav,

Sanja Repše

predsednica Stanovanjske komisije MNZ RS

Priloga:

1. Seznam nezasedenih službenih stanovanj

Poslano:

1. naslovnikom – po elektronski pošti